Årsberetningen St.Heddinge Borger og Handelsstandsforening 2023

Året der gik

Corona

Mit indtryk er at butikkerne har klaret det ok, dette er bestemt betinget af loyale kunder, dygtige butiksejere og vores let tilgængelig By

Nu er vi til tilsyneladende ude af Coronaen og vi ser ind i en mere normal hverdag. Det er nu kunderne skal vise at det ikke kun er under krisetider man støtte op om lokalsamfundet, men det er i hverdagen, i de daglige indkøb. Dette blev sagt og skrevet sidste år og det gælder stadig. Ingen kunder ingen butikker

 Nytorv

Vi er påbegyndt arbejdet med at tænke nyt og Mette Lerdorf fra Erhvervs centret har sagsøgt og fået penge gennem Levende Bymidter i St. Heddinge og Faxe Ladeplads.

Projektet løber i 2 år med projektstart den 3. april 2023 og bliver et samarbejde mellem Stevns Erhvervsråd og Business Faxe om bymidteudvikling i de to byer St. Heddinge og Faxe Ladeplads. Den overordnede projektledelse og koordinering af projektet ligger hos Stevns Erhvervsråd.

Mette vil uddybe det lidt mere senere i aften

By Night

Det lykkes desværre ikke i år at afholde By Night som jo bekendt blev aflyst i sidste øjeblik. Det har selvfølgelig afstedkommet en del uro og debat.

Det er mig som formand der står på mål for de beslutninger der bliver truffet og denne står jeg fuldt og helt ved. Det var en svær men nødvendig beslutning ud fra en vejrudsigt og hensynet til de frivillige som blev truffet om formiddagen.

Det er nu lykkes at får strøm i alle udtag i Algade således at fremtidig arrangementer kan afholdes med levering af strøm i hele Algade. Der er sat større strømudtag omkring Nytorv, 32 A således madvogne og orkester kan arbejde på samme tid. Så nu er vi klar til 2023

Spisesteder

Vi har så mange skønne spisesteder i St-Heddinge og de har haft en svær tid. Det kan vi mærke på vores medlems liste hvor vi har en del restancer på spisesteder, derfor er vi heller ikke kommet videre omkring det at lave Erfa gruppe.

Hjemmesiden

Hjemmesiden ” Handelsstandsforeningen.dk” fungere efter hensigten, der kan laves løbende forbedringer og jeg håber meget at der kommer noget historie på siden også. Der har jeg brug for hjælp fra lokalarkivet. I det hele taget kunne vi bruge en web ansvarlig og nu har jeg fundet en som bare mangler at blive sat ind i opgaven, det burde hjælpe på opdateringerne . vigtigheden af hele tiden at udvikle siden så folk har lyst til at kikke forbi er vigtig. Denne beretning og regnskabet bliver lagt ind når vi er færdige med generalforsamlingen. Siden giver os også mulighed for bedre kontakt med medlemmerne, reklamere for byens butikker på en nem og forståelig måde.

Arrangementer

Det lykkes i år at lave lidt til glæde for byen. Vi holdt Algade lukket for bil trafik 3 lørdage i Juli så folk kunne gå fredeligt og nyde butikkerne, der var musik i enden af Algade. Igen samlede vi erfaring men bestyrelsen er bestemt tilfreds med forsøget. For det skal lykkes er det vigtigt at butikkerne bakker op omkring dette.

Vi har dog i 2023 besluttet ikke af lukke Algade over sommeren.

En af måderne hvorpå vi kan aflaste bestyrelsen er ved at samarbejde med andre foreninger omkring arrangementer som bliver afholdt i byen. Dette samarbejde håber vi kommer igang i løbet af sommeren. Kommunens fritids chef er med ind over . I 2023, som i 22, har vi samarbejdet med gymnastik foreningen om et stort fælle fastelavn i vores nye skønne Stevns hal. Bestemt en succes.

Vi har fastsat datoer til By Night 30 Juni , sydlandsk Lørdag d 2 september og juletræ tænding d 24 November

Vi har brug for alle der syntes de kan bidrage med bare lidt

Gavekort

Mette krogh Olsen og jeg har afholdt møde med Sparxpres som på værende tidspunkt er vores leverandør af gavekort. Det koster en del at holde gavekortene kørende og har vi den rigtige løsning. Vi har lige nu Peter Bisgaard med indover for at få en løsning som giver mest valuta for pengene. Vi har det på punkt senere på aften. Mette vil fremover være tovholder på vores gavekort og dermed håber jeg de får den opmærksomhed som det kræver hvis det skal fungere optimalt

Flagstænger

Vores tapre flag alle` hold med Preben Kosiara i spidsen har trofast opsat flag i byen. Dette betyder så meget og giver et fantastisk godt indtryk, det er et kæmpe arbejde som vi alle sætter stor pris på. Ønsker man at deltage så kan Preben kontaktes, el undertegnet. belønningen er super godt kammerat skab, godt humør og en middag sidst på sæsonen. Indgangen til byen gennem Frøslevvej, burde der stå 3 flagstænger men kun 2. Desværre fordi en sneplov for et par år siden ramte den ene. Vi håber snart kommunen får erstattet denne så der er 3 i hver ende af byen. Sagde jeg det samme sidste år ? men jeg mener det

Skulptur park

Skulptur parken står stadig og pasningen omkring skulpturerne er aftalt med kommunen samt formanden.

Der skal fortages lidt ændringer på parkeringspladserne. Det betyder nok vi må flytte en el to skulptur.vi afventer en plan fra kommunen

Legeplads

Vi mangler rigtig meget en bruger af legepladsen som kan være vores kontakt såfremt der sker vedligeholdelse påkrævende ting . måske en arbejdsgruppe som syntes det kunne være sjovt at hjælpe med vedligeholdelse. Karrusellen er stadig våd og vi har nu fundet penge og den bliver tørlagt i uge 10 el 11.

 juletræ

Årets juletræs tænding foregik i år på samme måde som sidste år. Vi tændte juletræet på en lørdag og lukkede Algade for biler. Julemanden blev fanget af børnene ved legepladsen på Kronhøjvej og de gik i samlet flok forbi Brugsen, Fikken , cafe Bliss over til vandrehjemmet. Derefter videre i samlet og stor flok, tror omkring 100 børn og voksne. Videre forbi Meny op til torvet hor der yderligere ventede mange børn og voksne. Alt i alt en god dag med lidt plads til rettelser, vi har en koncept som bliver gentaget. Vi fik et meget smukt træ fra en privat have i Strøby. Fundamentet er renoveret nu. Materiel gården har udført opgaven til UG. Tak til Julemanden og jule mor , tak til juletræs komitéen med Per Johansen i spidsen. Tak til Ditte Krog og Allan Lytken, Strøby Egede for et smukt træ og vognmand Christian Andersen for transporten

 julebelysning

Årets nye julebelysning virkede efter hensigten. Arbejdsforbruget fremad vurderes til 10 t arbejde med lift. Det sætter drift udgifterne til ca 10.000 kr. penge som direkte kan spares ved frivilligt arbejde. I år har formanden nedtaget julehjerterne med lån af lift fra Stevns El service. Udgift på nul kroner. Næste år kan de sættes op igen. Lyskæderne bliver på og vil forblive tændt i Januar. Vi mangler tre kæder og nogle hjerter for at fuldende julebelysningen. Noget vi bør gøre. Vores juletræer, 6 stk har været ude i år. Det funger også fint. De opbevares hos formanden sammen med hjerterne,

Regnskab

Regnskabet i år har vores bogholder Pia Andersen stået for. Hun er købt på time bassigt og det fungere fint. Der dukker stadig ting op som skal ændres med det hjælper meget efterhånden . Revisor Steen Kjær, Bjælkerup, har sagt ja til at lave revisor delen.

Vi siger farvel til

Bent Møller har meddelt at han lukker her i løbet af foråret og går på et velfortjent otium. En fantastisk bedrift at have drevet forretning i 50 år med stor succes og hans betydning for byen har været enestående.

Vi ønsker ham et godt otium

Velkommen Til

Garnbutikken og Rc Foder / Hesteudstyr

Håber at se dem i vores medlemslister

Fremtiden

Vores samarbejde med Stevns kommune er velfungerende og der er fin forståelse for de udfordringer der ligger i at være Hovedstaden i Stevns kommune Jeg har haft en rigtig fint møde med Borgmester Henning Urban Nielsen og udvalgsformand Bjarne Nielsen , Udvalget for Arbejdsmarked, Erhverv, Kultur og Turisme (AEKT) omkring vores behov for støtte når der afholdes arrangementer. Deres tilkendegivelser gør at jeg tør satse lidt på nogle spændende arrangementer i fremtiden.

Jeg har ligeledes afholdt møde med Centre Chef Birgitte Nielsen og kommunal direktør Henrik Nielsen. Mit fokus var hvordan vi i fremtiden skilter på bedste måde for at får turister og andre ind i St.Heddinge. jeg mener, og det kunne vi godt blive enige om, at skiltningen kunne blive bedre og jeg fik lovning på der vil ske noget inden sommer. Det er en fælles opgave at gøre St.Heddinge mere synlig.

 Vores logo trænger til opdatering mener nogen, og dette kunne være en sjov konkurrence her i 2023 at opsætte.

Særlig tak til Brugsen, Meny, Cafe Bliss, fit & sund for trofast støtte, Winni, Per for jeres indsats til juletræstændingen. Tak til bestyrelsen . vi kikker ind i et nyt spændende år

Formand

Bo Henriksen

St.heddinge Borger og handelsstandsforening